“สธ.” เผยไทยเตรียมหารือ “ไฟเซอร์” พัฒนาวัคซีน “โควิด” ปลายพ.ย. ก่อนเคาะปชช.กลุ่มเป้าหมาย
“สธ.” เผยไทยเตรียมหารือ “ไฟเซอร์” พัฒนาวัคซีน “โควิด” ปลายพ.ย. ก่อนเคาะปชช.กลุ่มเป้าหมาย
“สธ.” เผยไทยเตรียมหารือ “ไฟเซอร์” พัฒนาวัคซีน “โควิด” ปลายพ.ย. ก่อนเคาะปชช.กลุ่มเป้าหมาย
10 พ.ย. 2563

นพ.นคร เปรมศรี ผู้อำนวยการสถาบันวัคซีนแห่งชาติ กล่าวถึงกรณีที่บริษัท ไฟเซอร์ ของสหรัฐฯ และบริษัท ไบโอเอ็นเทค ของเยอรมนี มีความคืบหน้าในการพัฒนาวัคซีนป้องกันโรคโควิด-19 นั้น ทำให้เกิดความหวังและความมั่นใจกับผู้พัฒนาที่จะมีวัคซีนใช้งานในระยะเวลาอันใกล้นี้ จากเดิมที่ยังไม่มีใครรู้ว่าจะมีความเป็นไปได้หรือไม่
         “นักวิทยาศาสตร์ไม่ได้มีใครคาดหวังว่าวัคซีนล็อตแรกจะมีประสิทธิภาพมากถึง 90% ให้ความหวังอย่างมาก แม้แต่องค์การอนามัยโลกยังคาดหวังไว้แค่ 50% ก็ถือว่าใช้ได้แล้ว” นพ.นคร กล่าว
นพ.นคร กล่าวว่า ปัจจุบันมีการพัฒนาวัคซีนอยู่ราว 30 บริษัท โดยเป็นขั้นตอนทดสอบในคน 11 บริษัท แม้การทดสอบจะมีหลากหลายรูปแบบแต่อยู่บนพื้นฐานเดียวกัน คือ ใช้สไปรท์โปรตีนกระตุ้นภูมิคุ้มกัน และผลทดสอบครั้งนี้เกิดในระยะเร่งด่วนที่มีความปลอดภัยสูง ทำให้ผู้พัฒนาวัคซีนรายอื่นๆ เกิดความมั่นใจมากขึ้น เพราะทดสอบกับอาสาสมัครกว่า 3 หมื่นคน และต้องติดตามว่าวัคซีนดังกล่าวจะเกิดประสิทธิผลได้ยาวนานแค่ไหน หากพบภูมิคุ้มกันตัวไหนที่เป็นตัวกำหนดการป้องกันโรคจะยิ่งทำให้การพัฒนารวดเร็วมากยิ่งขึ้น เพียงพอที่จะใช้งาน
ส่วนการพัฒนาวัคซีนในประเทศไทยนั้นยังเป็นไปตามแผนงาน โดยขณะนี้อยู่ระหว่างทดสอบในสัตว์ และจะมีการทดสอบในคนราวเดือน ม.ค.-ก.พ.64 ซึ่งจะทำให้เกิดความมั่นใจมากขึ้น โดยก่อนที่จะมีผลทดสอบดังกล่าวออกมาเราได้นัดประชุมกับบริษัท ไฟเซอร์ช่วงสัปดาห์ที่สามของเดือน พ.ย.นี้ ซึ่งจะเจรจาขอข้อมูลเชิงลึกที่จะนำมาพัฒนาวัคซีน
ทั้งนี้ กรมควบคุมโรคกำลังจัดเตรียมข้อมูลเพื่อพิจารณาเป้าหมายที่จะเข้าถึงวัคซีน ซึ่งจะมีข้อสรุปราวปลายปีนี้ และเสนอให้คณะกรรมการวัคซีนแห่งชาติพิจารณาต่อไป โดยจะมีการจัดเตรียมวัคซีนไว้สำหรับประชาชนราว 30 ล้านคน